UZNESENIE VLÁDY SLOVENSKEJ REPUBLIKY
č. 412
z 24. apríla 2002

k návrhu zákona, ktorým sa mení a dopĺňa zákon č. 70/1997 Z. z. o zahraničných Slovákoch a o zmene a doplnení niektorých zákonov
Číslo materiálu:	3106/2002	
Predkladateľ:	podpredseda vlády Ľ. Fogaš	

Vláda

A. schvaľuje
A.1. návrh zákona, ktorým sa mení a dopĺňa zákon č. 70/1997 Z. z. o zahraničných Slovákoch a   o zmene a doplnení niektorých zákonov s pripomienkami prijatými na rokovaní vlády; 

B. poveruje
predsedu vlády
B.1. predložiť vládny návrh zákona predsedovi Národnej rady SR na ďalšie ústavné prerokovanie, 

podpredsedu vlády Ľ. Fogaša
B.2. uviesť vládny návrh zákona v Národnej rady SR,
 
splnomocnenca vlády pre zahraničných Slovákov
B.3. odôvodniť vládny návrh zákona vo výboroch Národnej rady SR; 

C. ukladá
ministrovi financií 
C.1. vyčleniť účelové finančné prostriedky vo výške 4 mil. Sk z rozpočtu kapitoly Všeobecná pokladničná správa na rok 2002 pre kapitolu Úradu vlády SR na krytie rozpočtu Generálneho sekretariátu pre zahraničných Slovákov na rok 2002; z toho na: 

a) mzdy, platy a OOV 1 239 000 Sk
b) odvody do poisťovní a NÚP 468 000 Sk 
do 30. apríla 2002 

C.2. zvýšiť limit počtu zamestnancov Úradu vlády SR – Generálneho sekretariátu pre zahraničných Slovákov o 2 osoby od 1. júla 2002 (finančné prostriedky sú zahrnuté v rámci bodu C.1. tohto uznesenia) 
od 1. júla 2002 

ministrovi dopravy, pôšt a telekomunikácií 

C.3. v spolupráci s ministrom financií zabezpečiť poskytovanie zliav v osobnej vnútroštátnej železničnej doprave osobám, ktorým bolo priznané postavenie zahraničného Slováka podľa zákona č. 70/1997 Z. z. o zahraničných Slovákoch a o zmene a doplnení niektorých zákonov a sú poberateľmi starobného dôchodku alebo invalidného dôchodku, alebo ktoré dovŕšili 70 rokov svojho veku, zapracovaním do zmluvy o výkonoch vo verejnom záujme pri prevádzkovaní dopravy na dráhe.
každoročne do 31. marca.

Vykonajú: predseda vlády
podpredseda vlády Ľ. Fogaš
minister financií
minister dopravy, pôšt a telekomunikácií
splnomocnenec vlády pre zahraničných Slovákov

Na vedomie: predseda Národnej rady SR